Jeg har nu haft telenor bredbånd i omkring 2,5 år.
Routeren jeg fik tilsendt var godt nok noget raslende forældet plastik.

Jeg valgte så at købe min egen router som ovenikøbet var trådløs og efter at have rodet i en dag eller to med at sætte den op, så virkede det umiddelbart.

Problemet var så at selve forbindelsen ikke var ret stabil og at forbindelsen godt kunne forsvinde en gang eller to om ugen.
For at få forbindelse igen skulle telenor's opsætnings-CD så bruges, men den kan forståeligt nok kun bruges hvis deres egen router er tilsluttet.

At jeg har valgt at købe en ny router privat, og bliver nødt til at ligge og skifte router et par gange om ugen, er jo min egen fejl/skyld, men det er heller ikke dét der ligger til grund for min 3-stjerners-bedømmelse.

Det at forbindelsen forsvinder et par gange om uden i sig selv, er ikke tilfredsstillende. Det viste sig dog at blive en del værre.

Jeg tror det var engang i sidste sommer, at forbindelsen for alvor begyndte at brokke sig. Den kunne "hoppe af og på" flere gange om dagen. For "almindelige" mennesker er dette måske ikke noget man opdager, men når man sidder og arbejder, snakker på skype eller andet som kræver en konstant forbindelse, så bliver det MEGET hurtigt ubrugeligt.

Faktisk blev det så slemt at jeg til tider var nødt til at køre et 20 meter net-kabel hen til naboen for at kunne få en stabil forbindelse(han havde ikke Telenor), bare for at kunne arbejde uforstyrret.

Det skal lige siges at jeg ikke var alene om disse problemer. Min anden nabo i området havde også Telenor og vi mistede forbindelse på præcis de samme tidspunkter. Man kunne fristes til at tænke at der var problemer i området, men det var altså kun folk med Telenor som oplevede dette.

Der blev selvfølgelig ringet(OFTE) til Telenor kundeservice for at få problemerne løst. Efter flere samtaler, uden at de kunne finde problemet fra deres ende, blev der sendt en teknikker ud. Han målte forbindelsen med hans udstyr, men kunne hverken se støj eller andre problemer.

Men hvad er chancen også lige for at teknikeren kommer og måler i de 2 minutter hvor forbindelsen er forsvundet? Nå, det hjalp ikke.

Efter endnu flere samtaler med Telenor forsøgte de at skrue ned for hastigheden på forbindelsen, i håb om at den måske var overbelastet. (Det var kun min nabo som fik sat hastigheden ned).

Heller ingen forbedring hér. Samme problemer, på samme tidspunkt.

Som et sidste forsøg sendte de os begge nye routere. Det kunne straks ses at den var af væsentligt bedre kvalitet og nyere tid end den vi havde indtil da.

Det hjalp dog ikke spor og vi lærte efterhånden så småt at leve med de små afbrydelser i håb om at det ville blive bedre med tiden.

I løbet af det sidste halve år er det da også blevet en hel del bedre. Forbindelsen er nu så stabil at routeren kun skal genstartes en gang hver anden eller tredje uge for at genetablere forbindelsen.

Det underlige ved disse forbindelses-tab er, at jeg mistænker det for at være i et større område af landet hvor det sker. Jeg har opdaget at en af mine kammerater, som bor 60 km væk, også oplever disse svigtende forbindelser på PRÆCIS samme tid som mig. Meeeget mystisk.

Igennem hele dette forløb var det primært min nabo som havde kontakt til kundeservice og snakkede for os begge. Så da vi begge fik tilsendt nye routere, var det ham som havde aftalt det med Telenor.

Jeg står nu og skal flytte til en ny lejlighed og kom i den forbindelse til at kigge nærmere på mine regninger fra Telenor. Måneden efter at jeg fik tilsendt en ny router, er jeg blevet trukket 450 ekstra for "manglende returnering af udstyr".

Som sagt har jeg aldrig personligt snakket med Telenor om at få en ny router, og aldrig fået besked om at den gamle skulle returneres. Min nabo fik dog af vide at vi ville høre nærmere hvis den skulle returneres, ellers kunne vi bare kassere den. Vi hørte aldrig noget.

Deeeeeeeet er sku ret ringe.
Heldigvis valgte jeg at gemme routeren.

Jeg har dog haft fat i kundeservice i forbindelse med opsigelse, og jeg fik af vide at der var tale om en kommunikationsfejl (ja det tør siges). Routeren kan bare returneres og så skulle jeg gerne få beløbet refunderet. Så er det spændende at se om det passer.

Kundeservice har dog været ganske søde og forstående, dog ikke specielt hjælpsomme, omkring problemerne.

Dog lige med en undtagelse hvor en gut fra kundeservice blev irriteret og frustreret og sagde:
"... Hold nu op med at snakke om din nabo's forbindelse! ..."

Ærgerligt...

Men alt i alt en nogenlunde acceptabel oplevelse dog med en hel del irritation og frustration, med følelsen af at Telenor ikke umiddelbart kunne hjælpe med problemet.